PROTOKOLL FRA  UNIVERSTETSSTYRETS STUDIEKOMITE  MØTE 1 - 04	
	
FREDAG 9. JANUAR  2004 KL 12 15 – 15 10.

Til stede fra komiteen: Prorektor Anne-Brit Kolstø (sak 3 og 4), seksjonssjef Bjørn-Erik Schjerverud, TF (vara for studiedekan Trygve Wyller), studiedekan Finn Arnesen, JF, studiedekan Arild Stenvik, OD (vara for studiedekan Per A. Brodal, Med.fak.), studiedekan Tor Egil Førland, HF, studiedekan Nils D. Christophersen, MN, dekan Asbjørn Rødseth, SV (sak 3 og 4), ass. fak.dir. Johannes Falk Paulsen, SV (vara for Rødseth i sak 1 og 2) studiedekan Frøydis Hertzberg, UV, professor Kirsten H. Lycke (vara for professor Gunnar Handal), Fagområdet for universitetspedagogikk, Bjørn Niklas Sjøstrøm, Studentparlamentet, Boel Christensen Scheel, Studentparlamentet, Sigurd Berg, Studentparlamentet (vara for Silje Winther), biblioteksdirektør Jan Erik Røed, UB (observatør).
Sekretariat: avdelingsdirektør Toril Johansson, SFA, seniorrådgiver Kirsti Harg, SFA/stab, seksjonssjef Hanne Krogh, SFA/SSA (sak 1 og 2), seniorrådgiver Olaug Kristine Bringager, SFA/stab og rådgiver Rune A. Thele(begge sak 3), juridisk seniorrådgiver Einar Noreik, SFA/stab (sak 4). 
Andre: Overingeniør Arvid H.Hansen, USIT (sak 1)
Referansegruppen for fleksibel læring:Teamleder Edvin Bach-Gansmo, Fleksibel læring, seksjonssjef Berit Johnsen, UNIVETT, førsteamanuensis Helge Strømsø, Pedagogisk forskningsinstitutt, amanuensis Bjørn Skaar, InterMedia (alle sak 2).
Forfall: Studiedekan Trygve Wyller, TF, studiedekan Per A. Brodal, Med.fak, Faglig leder Beatrice Halsaa, SKK, professor Gunnar Handal, Fagområdet for universitetspedagogikk, Silje Winther, Studentparlamentet. 

0	Godkjenning av dagsorden. Protokoll fra forrige møte, se http://www.admin.uio.no/sfa/sfa/studiekom/ 
	Sak 2 ble behandlet først.
	Professor Kirsten H. Lycke vil møte fast som vara for Gunnar Handal dette 	semesteret.
	Orienteringssaker: 
•	Oversikt over saker fra studiekomiteen hvor rektor har fattet vedtak august-desember 2003 (utsendt)
•	Brev fra UFD av 19.12.2003 om at Lektor- og adjunktprogrammet må ha en annen betegnelse i Søkerhandboka 2004 da forskriftsbestemmelsene om lærerkompetanse i skoleverket ikke lenger er slik at man har krav på tilsetting som lektor/adjunkt i undervisningsstillinger selv om man har slik kompetanse (utsendt).
•	Invitasjon til nasjonal konferanse om allmennfagenes stilling i skolen ved NTNU 30.1.2004. programkomiteen ber om representasjon på dekannivå fra lærerutdanningsfakultetene/praktisk pedagogisk utdanning (delt ut i møtet, oversendt lærerutdanningsfakultetene)
•	Orientering om rektors vedtak om Rangeringsprinsipper for opptak til 1-2 årige masterprogrammer, jf behandling i møte 12.12.03 hvor administrasjonen ble bedt om videre arbeid før saken ble lagt fram for rektor (lagt fram i møtet). Prinsippene for utarbeiding av det videre regelverk er derved fastsatt.

1.1-04 Karakterstatistikk
	Hva vet vi om karakterbruken i ulike fagmiljø? Hvordan fordeler karakterene seg i de gamle og de nye karaktersystemene? Overingeniør Arvid Hansen, USIT redegjorde for hvordan karakterbruken ved UiO har vært fra 1990 tom vår 2003 både samlet og for fakultetetene på ulike nivåer, med ulike karaktersystem og med hensyn til fordeling på kjønn. Han demonstrerte også hvilke typer rapporter som enhetene vil kunne hente ut når ledelsesinformasjonssystemet (LIST) etter planen er tilgjengelig fra 1. april i år. Allerede nå kan enhetene be om ulike rapporter de har spesielt behov for
	Vedtak: Tatt til etterretning

2.1-04 Fleksibel læring – rapportering om aktiviteter i 2003 samt forslag til aktiviteter i 2004
	J.nr. 02/8190
	Rapport fra aktiviteten i 2003 og forslag til aktiviteter i 2004 følger vedlagt. (Dokument av 16.12.03). Teamleder for fleksibel læring Edvin Bach –Gansmo orienterte om forslaget.
	Vedtak: 
	1. Studiekomiteen tar rapporten om aktiviteter i 2003 til etterretning.
	2. Studiekomiteen anbefaler universitetsledelsen å slutte seg til forslaget til aktiviteter i 2004 og de foreslåtte tildelingskriteriene for stimuleringsmidlene med den merknad som fremkom i møtet.

3.1-04 Innføring av kvalitetssystem for utdanningsvirksomheten ved UiO
	J.nr. 02/8190
Det ble foretatt en gjennomgang av oppgavene, ansvarsplasseringen og arbeidsomfanget knyttet til studiekomiteens forslag til felles rammer for kvalitetssikring (emne- og programnivå, årlig prosess) med sikte på avklaring før utarbeidelsen av den samlede systembeskrivelsen. 
Vedtak: Studiekomiteens forslag til justeringer av tidligere vedtak tas inn i utkastet til systembeskrivelse som legges fram på ekstraordinært møte den 2. februar.

4.1-04 Klausulering av master- og hovedoppgaver
	J.nr. 01/5580 
	Det er behov for bedre innsikt i når en oppgave kan klausuleres og få klarere bestemmelser knyttet til feltet. Universitetsdirektørens notat med vedlegg og forslag til skjema som fylles ut når forfatteren påberoper seg rett til klausulering, var utsendt.
	Vedtak: Studiekomiteen anbefaler overfor universitetsledelsen at det foreslåtte skjema, med den bearbeiding som ble foreslått i møtet, skal benyttes når en student har grunnlag for å kreve at oppgaven klausuleres.

5.1-04  Eventuelt
	Det var ingen saker til eventuelt.

Toril Johansson/sign.
avdelingsdirektør			
					Kirsti Harg/sign.
					seniorrådgiver